Switserse vragskip deur seerowers aangeval; 12 ontvoer | Maroela Media
Switserse vragskip deur seerowers aangeval; 12 ontvoer
MV Glarus (Foto: Massoel Shipping)
'n Switserse maatskappy het gesê een van sy vragskepe is deur seerowers naby Nigerië se kuslyn aangeval en 12 van sy 19 bemanningslede is ontvoer.
Massoel Shipping, gebaseer in Genève, het gesê die MV Glarus is vroeg Saterdag aangeval toe dit op pad was van Lagos na Port Harcourt met 'n vrag koring. Die maatskappy het Sondag in 'n verklaring gesê die seerowers het die skip met lang lere betree en lemmetjiesdraad op die dek afgeknip om by die brug van die skip uit te kom.
Die seerowers het die skip se kommunikasietoerusting grootliks verwoes en met 12 van die bemanningslede die skip verlaat. Die stuurman en beamptes wat op die skip oorgebly het, werk nou hard om hul kollegas se "vinnige en veilige vrylating" te verseker.
Switserland is n neutrale land.
M.a.w daar mag nooit enige vorm van terrorisme en tereur in Switserland of
enige swiss verwante instansies plaasvind.
Dit sal intresant wees om te sien hoe Switserland hierdie situasie gaan hanteer.
Dit is ongelooflik dat met moderne wapens, aanvalstuie en weermagte seerowery nog geduld word. Roei die gemors uit!
Gooi hulle met kaas bomme .
Seerowery het gemoderniseer. 'n Ligte seerower-boot is al gevind naby die Seychelles wat meer as 'n duisend kilometer is vanaf Afrika. Dit beteken opgeleide seevaartkunde. Ek het 'n seestorm ervaar in die Mosambiek kanaal en besef dat dit nie die kinderboeke se seilskepe en seerowers met sabels en een houtbeen is waarvan hier gepraat word nie. Hulle is opgeleide matrose met gesofistikeerde toerusting.